Source: http://docplayer.fi/42803745-Tk1-alueiden-puhtaanapito.html
Timestamp: 2018-12-11 03:32:35+00:00
Document Index: 23118322

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

TK1 ALUEIDEN PUHTAANAPITO - PDF
Download "TK1 ALUEIDEN PUHTAANAPITO"
1 TK1 ALUEIDEN PUHTAANAPITO Puhtaanapitotyöhön on ryhdyttävä siten, että taulukossa 1 esitetty kunnossapitoluokituksen mukainen siisteyden taso säilyy. Alla esitetyssä taulukossa suluissa esitetty siisteyden tarkistuskertojen määrä on ohjeellinen ja riippuu mm. vuodenajoista, juhlapyhistä, lomakausien ajankohdista yms. asioista, jotka saattavat vaikuttaa siisteyden tasoon joko yleisesti tai paikallisesti. Taulukko 1 Siisteyden taso kunnossapitoluokittain Kunnossapitoluokka I II III Siisteyden taso Yleisilmeeltään siisti ja puhdas roskista ja lehdistä (siisteys tarkistetaan vähintään joka toinen päivä) Yleisilmeeltään siisti, roskaantumista sallitaan vähäisissä määrin (siisteys tarkistetaan vähintään kerran viikossa) Roskia voi esiintyä jonkin verran (siisteys tarkistetaan vähintään kerran kahdessa viikossa) Roska-astiat tulee tyhjentää niiden täyttyessä kunnossapitoluokasta riippumatta. Linja-autopysäkkikatosten töhryjen poisto tulee tehdä lasi- ja pleksipintaisten katosten osalta 7 vuorokauden sisällä havainnosta (jaksolla lämpötilan ollessa vähintään +5 astetta). Välittömästi puhtaanapitotyön jälkeen alueiden ja varusteiden tulee olla roskattomia ja siistejä ja roska-astioiden tyhjiä. Työhön kuuluu kaupungin vastuulle kuuluvien väylien ja niillä olevien varusteiden puhtaanapito kadun ja eräiden yleisten alueiden kunnossa- ja puhtaanapidosta annetun lain mukaisesti ellei tilaajan kanssa erikseen ole muuta sovittu. Mikäli tontinomistajat eivät hoida velvollisuuksiaan katu- ja viheralueiden kunnossa- ja puhtaanapidossa, tulee urakoitsijan huomauttaa heitä asiasta. Työhön kuuluu myös kevyenliikenteen väylien sekä linja-autopysäkkien puhtaanapito mukaan lukien töhryjen poisto sekä roska-astioiden tyhjennys. Urakkaan kuuluvat linja-autopysäkkikatokset tulee pestä vähintään kerran vuodessa keväisin hiekoitushiekan poiston jälkeen. Puhtaanapitotyöhön sisältyy myös luvattomien mainosten poistaminen katu- ja viheralueilta. Urakoitsijan tulee ennen mainoksen poistoa valokuvata mainos ja toimittaa kuva sekä paikkatieto mainoksen poistopaikasta tilaajalle. Poistettujen mainosten säilytysaika on 1kk. Sivu 1 / 2
2 TK1 ALUEIDEN PUHTAANAPITO Puhtaanapitoon kuuluu myös kerättyjen roskien ym. jätteiden poiskuljetus ja hävittäminen siihen liittyvine jätemaksuineen Liikenneviheralueiden puhtaanapito hoidetaan vihertöistä annettujen laatuvaatimusten mukaisesti. Puhtaanapitoon kuuluvien kulutusjätteiden, luonnonroskien, lian poistaminen ja roskaastioiden tyhjentäminen tulee tehdä työkohteen koon ja laadun edellyttämillä menetelmillä. Yksittäisissä kohteissa puhtaanapitoa ja tarkkailua on tehostettava riittävän siisteyden tason ylläpitämiseksi (esim. kioskien, kauppakeskusten, nuorison kokoontumispaikkojen yms. lähiympäristö) m2 kpl h Työkohdeluettelossa ilmoitettu pintaala Työkohdeluettelossa ilmoitettu yksittäisten kohteiden määrä (esim. bussipysäkit) Työhön kulunut aika Sivu 2 / 2
3 TK2 AURAUS AJORADOILLA Työhön ryhdytään kun lumen paksuus kunnossapitoluokittain on taulukon 1 mukainen. Auraustyöt ajoitetaan taulukon 2 mukaisesti. Taulukko 1. Kadun tai tien toimenpideraja Kunnossapitoluokka Kadun tai tien toimenpideraja I II III yksityistie* Lunta 3 cm Lunta 6 cm Noudatetaan kp-luokan II vaatimuksia Lunta 6 cm Sunnuntaisin ja arkipyhinä I kunnossapitoluokassa voidaan noudattaa II kunnossapitoluokan laatuvaatimuksia * Yksityistie tai asemakaava-alueen ulkopuolella yli 50m pitkä vakituisesti asutun kiinteistön kulkuväylä pihapiirin rajalle. Perättäisten alle toimenpiderajan jäävien sateiden kertymät lasketaan yhteen, mikäli väyliä ei ole välillä aurattu. Taulukko 2. Töiden ajoittaminen Kunnossapitoluokka Aurauksen ajankohta I II III yksityistie* Toimenpiderajan täytyttyä, toimenpideaika 4h (klo: välisenä aikana), kuitenkin ennen vuorokauden liikenteen huipputunteja (arkisin klo 7 ja 16, viikonloppuina ja arkipyhinä klo 10 ja 16). Jatkuvan lumisateen aikana pidetään liikennöitävässä kunnossa. Toimenpiderajan täytyttyä, toimenpideaika 4h (klo: välisenä aikana) ja välittömästi kunnossapitoluokan I jälkeen. Lumisateen jatkuessa pitkään, aurataan myös lumisateen aikana toimenpiderajan ylittyessä. Toimenpiderajan täytyttyä, toimenpideaika 12h (klo: välisenä aikana) ja välittömästi kunnossapitoluokan II jälkeen. Toimenpiderajan ylityttyä, toimenpideaika 16h ja välittömästi kunnossapitoluokan III jälkeen. Ilta- ja yöaikaan klo 18 jälkeen voidaan aurauksen aloitusta viivästyttää siten, että I-luokan väylien auraus valmistuu edellä mainittuihin aamuliikenteen huipputunteihin mennessä. Auraus on kuitenkin aloitettava, mikäli lumikertymä ylittää 8 cm. Sivu 1 / 2
4 TK2 AURAUS AJORADOILLA Jatkuvan lumisateen aikana aloitetaan auraus I-luokan väylistä toimenpiderajan ylityttyä, jonka jälkeen siirrytään II-luokan väylästölle ja tämän jälkeen III-luokalle. II- ja IIIluokan väylästöltä palataan kuitenkin I-luokan väylästölle mikäli I-luokan toimenpiderajat täyttyy jatkuvan lumisateen aikana. Tämän jälkeen jatketaan auraus loppuun II- ja IIIluokan väylillä. Kinostumat aurataan seuraavasti: - kunnossapitoluokissa I ja II viimeistään, kun kinostumat ulottuvat yli kaistaleveyden - kunnossapitoluokassa III ja yksityistie viimeistään, kun kinostumat haittaavat liikennettä Mikäli em. laatuvaatimuksista joudutaan poikkeamaan useina perättäisinä päivinä jatkuvan lumisateen tilanteissa työaikalainsäädännön tai lepoaikojen takia, tulee asiasta informoida tilaajaa. Välittömästi aurauksen jälkeen ajoradan tulee olla puhdas lumesta. Ajoradan tulee kunnossapitoluokasta riippumatta olla aina (myös työn aikana) henkilöautolla (taksi, ambulanssi) ajettavassa kunnossa. Työhön kuuluu lumen auraus ajoradalta, kääntöpaikalta, linja-autopysäkiltä, pysäkkien odotustilasta, pysäkkikatoksen sisäpuolelta sekä pihalta, torilta tai aukiolta. Työhön kuuluu siirtoajo työkohteeseen. Samaan kunnossapitoluokkaan kuuluvat kohteet tulee pitää yhdenmukaisessa kunnossa. Auraus on suoritettava siten, että vältetään lumen kasaantumista suojateiden eteen ja risteysten näkemäalueille. Lumitilat käytetään tasaisesti hyödyksi siten, että vältytään tarpeettomalta lumen lähisiirrolta. Lumen läjitys puistoalueille katuviheralueita lukuun ottamatta on kielletty. Auraus reunatukien, kaivon kansien ja muiden kadun varusteiden läheisyydessä on suoritettava riittävää huolellisuutta noudattaen, ettei rakenteita tai laitteita vaurioiteta. Urakoitsija tekee aurausviitoituksen katsomassaan laajuudessa ja vastaa ettei yliaurausta tapahdu. Mikäli urakoitsijalla on tarkoitus tehdä aurausviitoitusta reunatukiin poraamalla, tulee niistä sopia tilaajan kanssa. väylä-km Työkohdeluettelossa ilmoitettu tien tai kadun pituus m2 Työkohdeluettelossa ilmoitettu torin, pihan tai aukion pinta-ala Sivu 2 / 2
5 TK3 AURAUS KEVYENLIIKENTEENVÄYLILLÄ KIIIMINKI Työhön ryhdytään kun lumen paksuus kunnossapitoluokittain on taulukon 1 mukainen. Auraustyöt ajoitetaan taulukon 2 mukaisesti. Taulukko 1. Väylän toimenpideraja Kunnossapitoluokka Väylän toimenpideraja I II Lunta 3 cm Lunta 5 cm Puistokäytävien kunnossapitoluokka on II. Perättäisten alle toimenpiderajan jäävien sateiden kertymät lasketaan yhteen, mikäli väyliä ei ole välillä aurattu. Taulukko 2. Töiden ajoittaminen Kunnossapitoluokka Aurauksen ajankohta I II Väylän toimenpiderajan täytyttyä, toimenpideaika 4h (klo: välisenä aikana), kuitenkin ennen vuorokauden liikenteen huipputunteja (arkisin klo 7 ja 16, viikonloppuina ja arkipyhinä klo 10 ja 16). Lumisateen jatkuessa pitkään, aurataan myös lumisateen aikana toimenpiderajan ylittyessä. Lumen määrän ollessa 2 cm tulee väylät aurata seuraavan arkipäivän kuluessa. Väylän toimenpiderajan täytyttyä, toimenpideaika 6h (klo: välisenä aikana) ja välittömästi kunnossapitoluokan I jälkeen. Pitkään jatkuvan lumisateen aikana on pidettävä avoinna riittävän leveä kulkutie. Lumen määrän ollessa 3 cm tulee väylät aurata seuraavan arkipäivän kuluessa. Ilta- ja yöaikaan klo 18 jälkeen voidaan aurauksen aloitusta viivästyttää siten, että I-luokan väylien auraus valmistuu edellä mainittuihin aamuliikenteen huipputunteihin mennessä. Auraus on kuitenkin aloitettava, mikäli lumikertymä ylittää 8 cm. Jatkuvan lumisateen aikana aloitetaan auraus I-luokan väylistä toimenpiderajan ylityttyä, jonka jälkeen siirrytään II-luokan väylästölle. II-luokan väylästöltä palataan kuitenkin I-luokan väylästölle mikäli I-luokan toimenpideraja täyttyy jatkuvan lumisateen aikana. Tämän jälkeen jatketaan II-luokan auraus loppuun. Kinostumat aurataan viimeistään, kun ne ulottuvat yli puolen välin kevyenliikenteen väylän leveydestä. Mikäli em. laatuvaatimuksista joudutaan poikkeamaan useina perättäisinä päivinä jatkuvan lumisateen tilanteissa työaikalainsäädännön tai lepoaikojen takia, tulee asiasta informoida tilaajaa. Sivu 1 / 2
6 TK3 AURAUS KEVYENLIIKENTEENVÄYLILLÄ KIIIMINKI Välittömästi aurauksen jälkeen kevyen liikenteen väylän tulee olla puhdas irtolumesta. Aurausjäljen tulee olla pinnaltaan karhea. Kevyen liikenteen väylät pyritään auraamaan ennen vastaavan kunnossapitoluokan ajoratoja. Ajoradalta lentänyt aurauslumi tulee poistaa kevyen liikenteen väylältä mahdollisimman pian. Samaan kunnossapitoluokkaan kuuluvat kohteet tulee pitää yhdenmukaisessa kunnossa. Työhön kuuluu lumen auraus kevyenliikenteen väyliltä portaat ja luiskat mukaan lukien sekä kevyenliikenteen käyttämiltä pihoilta, toreilta tai aukioilta. Työhön kuuluu siirtoajo työkohteeseen. Auraus on suoritettava siten, että vältetään lumen kasaantumista suojateiden eteen ja risteysten näkemäalueille, pysäkkialueille, katoksiin yms sekä huolehditaan, että suojatien painonappia pääsee käyttämään helposti ja turvallisesti. Lumitilat käytetään tasaisesti hyödyksi siten, että vältytään tarpeettomalta lumen lähisiirrolta. Urakoitsija tekee aurausviitoituksen katsomassaan laajuudessa ja vastaa ettei yliaurausta tapahdu. Mikäli urakoitsijalla on tarkoitus tehdä aurausviitoitusta reunatukiin poraamalla, tulee niistä sopia tilaajan kanssa. Lumen läjitys katu- ja viheralueille sovitaan erikseen tilaajan kanssa. väylä-km Työkohdeluettelossa ilmoitettu kevyenliikenteenväylän pituus m2 Työkohdeluettelossa ilmoitettu torin, pihan tai aukion pinta-ala Sivu 2 / 2
7 TK4 HIEKOITUSHIEKAN POISTO Hiekoitushiekan poisto suoritetaan keväällä välittömästi kun lumi on sulanut ja oletettavasti liukkauden torjuntaa ei enää tarvita. Hiekoitushiekan poisto ajoitetaan kunnossapitoluokittain taulukon 1 mukaisesti. Hiekoitushiekan poiston aloitusajankohta tulee ilmoittaa tilaajalle ennen työn aloitusta. Hiekoitushiekan poiston tulee olla tehtynä väylien ja aukioiden osalta 3 viikon kuluessa työn aloituksesta. Katuviheralueiden osalta hiekoitushiekan poisto tulee suorittaa viheralueiden hoitoluokituksen, työselitysten ja urakkaohjelman kohdan mukaisesti. Ennen varsinaista aloitusta voi työn aloittaa I- luokan klv:ltä ja ajoradoilta tilaajan kanssa sovittaessa. Taulukko 1. Hiekoitushiekan poiston ajoitus Kunnossapitoluokka Hiekoitushiekan poiston ajankohta I II III Hiekoitushiekka poistetaan mahdollisimman pian sääolosuhteiden salliessa. Hiekoitushiekka poistetaan välittömästi I -kunnossapitoluokan käsittelyn jälkeen. Hiekoitushiekka poistetaan välittömästi II -kunnossapitoluokan käsittelyn jälkeen. Hiekoitushiekan poistamisen jälkeen ajoratojen, kevyenliikenteenväylien, pihojen, aukioiden, torien, saarekkeiden, siltojen reunapalkkien tms. alueiden tulee olla hiekasta puhtaita ja hiekoitushiekkakasat ajettuna maastosta pois. Työhön kuuluu hiekoitushiekan poisto sisältäen tarvittavan lastauksen, kuljetuksen sekä hävittämisestä mahdollisesti syntyvät maksut. Tilaaja pyrkii järjestämään maksuttoman purkupaikan maiden vastaanottopaikalle. Työn aikana ei saa esiintyä pölyämistä. Pölyäminen on estettävä aina riittävällä kastelulla ennen hiekan poistamista. Urakoitsijan tulee huolehtia tarpeellisista työn aikaisista liikennejärjestelyistä. Hiekoitushiekka kerätään talteen, eikä sitä saa harjata ojiin eikä muualle maastoon. Risteysalueilta hiekka poistetaan yhtenä työvaiheena kokonaan, vaikka risteävien katujen luokka olisikin toisistaan poikkeava. Oulun kaupungin ympäristösuojelumääräysten mukaan lehtipuhaltimen käyttö hiekan poistossa on kielletty. Ellei harjauksessa poistettu liukkaudentorjuntamateriaalin käytöstä erikseen muuta sovita, kuuluu se urakoitsijalle. Sivu 1 / 2
8 TK4 HIEKOITUSHIEKAN POISTO väylä-km m2 Työkohdeluettelossa ilmoitettu liukkauden torjunnan piiriin kuuluvien väylien pituus Työkohdeluettelossa ilmoitettu liukkauden torjunnan piiriin kuuluvien väylien ja alueiden pinta-ala Sivu 2 / 2
9 TK5 KUIVATUSJÄRJESTELMIEN HOITO Kuivatusjärjestelmien aukaisu ja puhdistus suoritetaan, kun kuivatusjärjestelmä tai sen osa on siinä määrin liettynyt tai tukkeutunut, että veden virtaus estyy, syntyy padotusta ja kuivatusjärjestelmä ei toimi tai väylälle syntynyt reunapalle estää veden poistumisen päällysteeltä. Aukaisutarve syntyy myös kun veden virtaus estyy tiiviin lumen tai jään takia. Ojista ja vastaluiskista raivataan vesakko joka toinen vuosi. Hulevesikaivojen ja salaojatarkastuskaivojen tyhjennys tehdään vähintään kerran urakan aikana ja tarvittaessa useamminkin. Työ tehdään yhtäjaksoisesti alueellisena työnä. Tyhjennys tulee tehdä viimeistään lietepesän täytyttyä alimman vesijuoksun tasoon. Tyhjennyksen yhteydessä puhdistetaan myös kaivon kansiston kehyksen ura ja ritilä. Urakka-alueen avo-ojat tulee puhdistaa lietteestä ja maa-aineksesta kerran urakan aikana, tarvittaessa useamminkin. Kuivatusjärjestelmällä tarkoitetaan tässä yhteydessä avo-ojia, painanteita, rumpuja, kouruja, salaojia, salaojatarkastuskaivoja ja hulevesiverkoston ritiläkannellisia kaivoja putkineen tai vastaavia hulevesien poistamiseksi tarkoitettuja varusteita ja laitteita. Aukaisun, puhdistuksen tai sulatuksen jälkeen kuivatusjärjestelmä toimii moitteetta. Aukaisun, puhdistuksen tai sulatuksen jälkeen kuivatusjärjestelmä on puhdas maaaineksesta, roskista, lumesta, jäästä yms. tukkeutumisen aiheuttaneesta tai veden virtausta haittaavasta materiaalista. Avo-ojalla on tasainen lasku ja vesi ei saa lammikoitua ojan reunoille tai pohjalle. Luiskien tulee olla kohtuullisen tasaisia ja kaltevuuden muutosten tulee tapahtua vähitellen. Ojien ja vastaluiskien pajukon murskauksen tai raivauksen jälkeen alue on vapaa vesakosta ja kasvuston korkeus ei ylitä 0,1m. Työhön kuuluu kuivatusjärjestelmiin kuuluvien ojien, laitteiden ja varusteiden aukaisu ja puhdistus roskista, maa-aineksesta yms. materiaalista sekä sulattaminen lumesta ja jäästä. Työhön kuuluu kaivojen sakkapesistä, putkista, rummuista ja kouruista poistetun materiaalin kuljetus maiden vastaanottopaikoille, joista tilaaja ei peri maiden vastaanottomaksua. Avo-ojien aukaisussa syntyvät maa-ainekset kuljetetaan tilaajan osoittamaan paikkaan tai urakoitsija voi esittää oman paikan. Mikäli maa-aineksia voi sijoittaa ojien luiskiin tai vierialueille, tulee siitä sopia tilaajan kanssa erikseen. Maa-aineksen poiskuljetuksessa käytetään samaa kuutiohintaa kuin lumen poisajossa. Liittyvien avo-ojien päät on rummun aukaisun yhteydessä avattava tarpeellisessa laajuudessa rummun toiminnan varmistamiseksi. Avo-ojia perattaessa tulee ojien toimivuutta tarkastella riittävän laajalti, jotta ongelma ei siirry toiseen kohtaan. Ojien aukaisua tehdään yleensä alueellisena työnä havaittujen tarpeiden mukaan. Sivu 1 / 2
10 TK5 KUIVATUSJÄRJESTELMIEN HOITO Keväisin tulee tehdä riittävässä laajuudessa ennakoiva kuivatusjärjestelmien aukaisu lumesta ja jäästä sulamisvesien aiheuttamien tulvien välttämiseksi. Samassa yhteydessä tulee tarvittavat avo-ojat avata riittävän pitkälle sulamisvesien poisjohtamiseksi. Kuivatusjärjestelmiin kuuluvien laitteiden ja varusteiden sulattaminen tehdään kuumalla vedellä, höyryllä tms. tavalla. Sulattamiseen ei saa käyttää suolaa. Mahdollisista kuivatusjärjestelmien vaurioista, korjaustarpeesta yms. raportoidaan tilaajalle. m Aukaistun ja puhdistetun rummun, ojan tai kourun pituus kpl Puhdistettujen ja tyhjennettyjen kaivojen määrä Sivu 2 / 2
11 TK6 LIIKENNEMERKKIEN JA OPASTEIDEN HOITO JA KUNNOSSAPITO Työhön ryhdytään kun liikennemerkin tai opasteen kunto, luettavuus tai näkyvyys on vaurioitumisen, kulumisen, lian, töhryn tai lumen johdosta oleellisesti huonontunut eikä enää täytä alla esitettyjä laatuvaatimuksia. Talvella liikennemerkit tulee puhdistaa kolmen päivän kuluessa lumesta, kun ne eivät ole enää selkeästi luettavissa. Jalustat on asennettava tukevasti maahan. Merkin varsien tulee olla pystysuorassa. Liikennemerkkien pitää olla suoraan ja oikeansuuntaisesti asennettuja. Liasta, töhryistä tai lumesta puhdas liikennemerkki. Uusittavien liikennemerkkien tulee olla voimassa olevien lakien ja asetusten mukaisia. Työhön kuuluu vaurioituneen tai kuluneen liikennemerkin tai opasteen huoltaminen, suoristaminen tai kunnostaminen paikallaan joko osaksi tai kokonaisuudessaan jalustoineen, varsineen ja lisäkilpineen. Tilaajan päättämän tarvittavan uuden merkin, jalustan, varren tms. osan vaihdosta, uusimisesta ja noudosta tilaajan varastosta sekä vanhojen merkkien palauttamisesta tilaajan varastoon sekä töistä aiheutuvista kuluista sovitaan tilaajan kanssa erikseen. Urakoitsijan tulee toimittaa tilaajalle dokumentti vahingoittuneesta merkistä ennen töihin ryhtymistä. Lisäksi työhön kuuluu merkin tai opastaulun pesu tai puhdistaminen. Kaikki urakka-alueen liikennemerkit puhdistetaan samalla kertaa kunnossapitoluokituksen mukaisessa järjestyksessä siten, että ensimmäisenä puhdistetaan suojatiemerkit, varoitus- sekä kielto- ja rajoitusmerkit. Liikennemerkit asennetaan, ellei erikseen sovita, entiselle paikalleen. Mikäli urakoitsija haluaa suorittaa urakkaan kuuluvia töitä tilaajan ohjeista poikkeavalla tavalla, tulee urakoitsijan hyväksyttää oma työtapansa tilaajalla. kpl Työkohdeluettelossa ilmoitettu liikennemerkkien ja opasteiden määrä Sivu 1 / 1
12 TK7 LIUKKAUDENTORJUNTA AJORADOILLA Työhön on ryhdyttävä kun säätilassa tapahtunut muutos aiheuttaa liukkauden tuntuvan lisääntymisen. Tällaisia tilanteita ovat sään lauhtuminen, alijäähtynyt sade, kostean ajoradan jäätyminen (musta jää), ajoradalle valuneen veden jäätyminen ja joissain tapauksissa lumisade. Liukkaudentorjunta ajoradoilla tehdään taulukon 1 mukaisesti. Taulukko 1. Liukkaudentorjunnan ajoitus Kunnossapitoluokka Liukkaudentorjunnan ajoitus I II III Tarpeen syntymisestä toimenpideaika 3h. Liukkauden torjunta tulee tehdä ennen vuorokauden liikenteen huipputunteja (klo 7 ja klo 16). Ajorata käsitellään yhtenevästi tarvittavilta osin. Tarvittaessa vaarallisimmat paikat voidaan käsitellä ensin ja tämän jälkeen täydentää käsittely muun ajoradan osalta. Tarpeen syntymisestä toimenpideaika 6h. vaarallisimpien paikkojen osalta ennen vuorokauden liikenteen huipputunteja (klo 7 ja klo 16). Muu osa ajoradoista käsitellään mahdollisimman pian tämän jälkeen ja täydennetään tarvittaessa. Tarpeen syntymisestä toimenpideaika 10h. Liukkaudentorjunta tulee tehdä tarvittavilta osin mahdollisimman pian kunnossapitoluokan II jälkeen Liukkaudentorjunnan kannalta vaarallisimmiksi paikoiksi luetaan risteysalueet, suojateiden paikat, sillat, alikulut, mäet, pysäkit tms. vastaavat paikat, joissa yllättävä liukkaus todennäköisesti saattaa aiheuttaa vaaratilanteen. Liukkaudentorjunnassa käytetään ensisijaisesti hiekkaa ja sora- tai kalliomursketta. Kiviaineksen ohjeellinen rakeisuusalue on 1-6 mm. Urakoitsijan tulee hyväksyttää tilaajalla käyttämänsä hiekoitus- tai muut käyttämänsä liukkaudentorjuntamateriaalit. Liukkaudentorjuntamateriaali on levitettävä tasaisesti käsiteltäville alueille. Ohjeellinen levitysmäärä on 0,3m 3 /1000m 2 (= 3dl/m 2 ). Samaan kunnossapitoluokkaan kuuluvat kohteet tulee pitää yhdenmukaisessa kunnossa. Käsittely tulee uusia tai täydentää tarpeen vaatiessa niin ettei liukkautta esiinny. Sivu 1 / 2
13 TK7 LIUKKAUDENTORJUNTA AJORADOILLA Työhön kuuluu ajoradan ja vastaavaksi luokiteltavan kääntöpaikan, pihan, torin tai aukion liukkauden torjunta ja tarvittavan liukkaudentorjuntamateriaalin ja tarvittavan varastointipaikan hankinta. Työhön kuuluu siirtoajo työkohteeseen. II- ja III-kunnossapitoluokassa käsitellään yleensä vain liikenteen kannalta hankalimmat ja vaarallisimmat paikat (mm risteysalueet, suojateiden paikat, sillat, alikulut, mäet, pysäkit). Yhtenäinen käsittely tehdään tarvittaessa. Suolan käyttö yhtenäisenä käsittelynä liukkaudentorjunnassa on kielletty. Tilaaja voi hyväksyä suolan käytön erikseen sovittavissa yksittäisissä erityiskohteissa (erittäin hankalat kohteet, esim. kiertoliittymät, vilkkaat risteysalueet, sillat ja mäet). Suolan käyttö kiviaineksen käsittelyn helpottamiseksi tulee hyväksyttää tilaajalla. väylä-km m2 Työkohdeluettelossa ilmoitettu tien tai kadun pituus Työkohdeluettelossa ilmoitettu pintaala Sivu 2 / 2
14 TK8 LIUKKAUDENTORJUNTA KEVYENLIIKENTEEN VÄYLILLÄ Työhön on ryhdyttävä, kun säätilassa tapahtunut muutos aiheuttaa liukkauden tuntuvan lisääntymisen. Tällaisia tilanteita ovat sään lauhtuminen, alijäähtynyt sade, kostean ajoradan jäätyminen (musta jää), ajoradalle valuneen veden jäätyminen, liikenteen aiheuttama liukkaus esim risteykset ja joissain tapauksissa lumisade. Liukkaudentorjunta kevyenliikenteen väylillä tehdään taulukon 1 mukaisesti. Taulukko 1. Liukkaudentorjunnan ajoitus Kunnossapitoluokka Liukkaudentorjunnan ajoitus I II Tarpeen syntymisestä toimenpideaika 3h. Liukkaudentorjunta tulee tehdä ennen vuorokauden liikenteen huipputunteja (klo 7 ja klo 16). Väylät käsitellään pääsääntöisin koko pituudeltaan. Käsittely täydennetään tarvittavilta osin. Tarpeen syntymisestä toimenpideaika 4h. Liukkauden torjunta tulee tehdä vaarallisimpien paikkojen osalta ennen vuorokauden liikenteen huipputunteja (klo 7 ja klo 16). Tämän jälkeen käsittely voidaan tarvittaessa täydentää väylästön muilta osin. Liukkauden torjunnan kannalta vaarallisimmiksi paikoiksi luetaan luiskat, portaat, suojateiden paikat, alikulut, mäet tms. vastaavat paikat, joissa yllättävä liukkaus todennäköisesti saattaa aiheuttaa vaaratilanteen. Liukkautta voidaan torjua myös karhentamalla pintaa, mikäli tällä menetelmällä saavutetaan riittävä pidon paraneminen. Liukkaudentorjunnassa voidaan käyttää hiekkaa, soramursketta tai kalliosepeliä. Käytettävän kiviaineksen ohjeellinen rakeisuusalue on 1-6 mm. Urakoitsijan tulee hyväksyttää tilaajalla käyttämänsä hiekoitusmateriaalit. Hyväksynnässä arvioidaan lähinnä materiaalin rakeisuutta (hienoainespitoisuus ja siitä aiheutuva pöly) ja muotoarvoa (liuskeisuus). Hiekoitusmateriaaliksi ei hyväksytä niin liuskeista kalliomursketta, että se aiheuttaa pyöränrenkaiden rikkoutumisvaaran. Liukkaudentorjuntamateriaali on levitettävä tasaisesti käsiteltävälle alueelle. Ohjeellinen levitysmäärä on 0,3m 3 /1000m 2 (=3dl/m 2 ). Kevyen liikenteen väylät pyritään käsittelemään ennen vastaavan kunnossapitoluokan ajoratoja. Samaan kunnossapitoluokkaan kuuluvat kohteet tulee pitää yhdenmukaisessa kunnossa. Käsittely tulee uusia tai täydentää tarpeen vaatiessa niin ettei liukkautta esiinny. Suolan käyttö kevyenliikenteen väylien liukkaudentorjunnassa on mahdollista syksyisin mustan jään esiintyessä ja keväisin hiekanpoiston jälkeen. Käytöstä sovitaan erikseen. Sivu 1 / 2
15 TK8 LIUKKAUDENTORJUNTA KEVYENLIIKENTEEN VÄYLILLÄ Työhön kuuluu kevyenliikenteen väylän, portaiden, luiskien, linja-autopysäkkien odotustilan sekä kevyenliikenteen väyläksi katsottavan pihan, torin tai aukion liukkauden torjunta ja tarvittavan liukkaudentorjuntamateriaalin hankinta. Työhön kuuluu siirtoajo työkohteeseen. Samaan kunnossapitoluokkaan kuuluvat kohteet tulee pitää yhdenmukaisessa kunnossa. väylä-km m2 Työkohdeluettelossa ilmoitettu väylän pituus. Työkohdeluettelossa ilmoitettu pintaala Sivu 2 / 2
16 TK9 LUMEN KUORMAUS JA KULJETUS Työhön ryhdytään, kun lumisateen aiheuttama lisäys aurausvalleihin tai lähiläjitysalueilla johtaa mm. seuraaviin ongelmiin - lumitilojen täyttyminen siten, että lumen lähisiirto ei enää tule kyseeseen - lumivallit kaventavat liiaksi ajotilaa - lumivallit estävät tarvittavien näkemäalueiden ylläpitämisen - lumivallit aiheuttavat sulaessaan todennäköisesti liukkaus-, jäätymis- tms. ongelmia Puhdistetuilla alueilla ei saa esiintyä lumivalleja tai kinoksia työn jälkeen. Istutusalueet ja nurmikot puhdistetaan sillä tarkkuudella, että kasvillisuus ja nurmikko ei vaurioidu. Työhön kuuluu lumen kuormaus ja kuljetus tilaajan osoittamalle lumenvastaanottopaikalle. Työhön kuuluu myös siirtoajo työkohteeseen. Lumenajokohteet ja määrät sovitaan tilaajan kanssa ennen työhön ryhtymistä. Urakkaan sisältyy tehtäväkohtaisessa hintatarjouslomakkeessa mainittu lumenajo määrä. Tästä määrästä yli menevät lumenajot sovitaan erikseen tarjouksessa ilmoitetun yksikköhinnan perusteella. Sähköpylväiden, pysäköintimittareiden, korokkeiden, suojateiden, liikennemerkkien yms. ympäristöjen viimeistely ja pysäköintikatosten puhdistaminen on tehtävä tarvittaessa käsityövälinein. Viheralueilla on erityisesti varottava istutuksia, pensaiden oksistoja ja puiden runkoja. Katupuiden ympärille tulee jättää lumivaippa. Nurmetetuille alueille jätetään n.10 cm suojaava lumikerros. Lumen kuormaus ja kuljetus on useimmiten ajoitettava I kunnossapitoluokkaan kuuluvilla väylillä hiljaisen liikenteen aikaan. Työhön kuuluu liikenteenohjauksen järjestäminen. m3itd Lumen tilavuus kuljetusvälineessä mitattuna. Sivu 1 / 1
17 TK10 LUMEN LÄHISIIRTO JA LÄJITYS Lumivallin korkeus näkemäalueilla on pidettävä alle 0,8 m. Lumivallin korkeus 5 metriä lähempänä suojateitä on pidettävä alle 0,5 m. Työhön on ryhdyttävä myös mikäli lumivallit vaarantavat liikenneturvallisuutta sekä haittaavat kunnossapitoa. Lumen lähisiirron aloitus ajoitetaan taulukon 1 mukaisesti. Taulukko 1. Lumen lähisiirron ajoittaminen Kunnossapitoluokka I II III Lumen lähisiirron ajoittaminen Näkemää, pysäköintiä, linja-autopysäkkien tai jalkakäytävän käyttöä haittaavat lumivallit vuorokauden kuluessa. Kunnossapitoa haittaavat lumivallit viikon kuluessa. Näkemää, pysäköintiä, linja-autopysäkkien tai jalkakäytävän käyttöä haittaavat lumivallit I- kunnossapitoluokan jälkeen. Kunnossapitoa haittaavat lumivallit viikon kuluessa. Yleensä vain liikenneturvallisuutta vaarantavat lumivallit poistetaan. Välittömästi työn jälkeen lumivallin korkeus näkemäalueella ei saa olla yli 0,8 m korkeampi. Välittömästi työn jälkeen lumivallin korkeus ei saa olla 0,5 m korkeampi 5 metrin matkalla ennen (tulosuunnassa) merkittyä suojatietä. Lumivallit eivät saa katkaista kulkuyhteyksiä pysäkeille, suojateille, yms. alueille. Lumen kasaaminen palopostien, muuntamoiden, jakokaappien ja muiden vastaavien laitteiden läheisyyteen siten, että ne peittyvät tai niiden käyttäminen tai huoltaminen estyy, on kielletty. Samaan kunnossapitoluokkaan kuuluvat kohteet pyritään pitämään yhdenmukaisessa kunnossa. Sulamisveden valuminen ajoradoille on pyrittävä estämään pitämällä katuojat, pintavesikourut ja sadevesikaivoihin johtavat aukot avoimina lumivalleista. Tonttien sisäänajoliittymien aukaisusta lumen aurauksen jälkeen huolehtii kiinteistön haltija. Sivu 1 / 2
18 TK10 LUMEN LÄHISIIRTO JA LÄJITYS Lumivallien siirtämisestä katu- tai tiealueen ulkopuolelle tulee sopia tilaajan kanssa erikseen. Lumen läjittäminen puistoalueille ilman tilaajan lupaa on kielletty. Lumen lähisiirron enimmäismatkaksi katsotaan 75 metriä Muusta kuin edellä mainitusta lumensiirrosta ja tästä aiheutuvista kustannuksista sovitaan tilaajan kanssa erikseen. h Työhön kulunut aika kpl Puhdistettavien yksittäisten kohteiden lukumäärä (esim. pysäkkikatokset) Sivu 2 / 2
19 TK11 PINNAN TASAUS JA POLANTEEN POISTO - AJORADOILTA JA KEVYENLIIKENTEEN VÄYLILTÄ Työhön ryhdytään mahdollisimman pian haitallisten urien synnyttyä tai viimeistään, kun polanteeseen muodostunut urasyvyys ylittää taulukon 1 mukaiset arvot. Taulukko 1. Polanteen urasyvyydet kunnossapitoluokittain Kunnossapitoluokka Kadun tai tien toimenpideraja I II III Suurin urasyvyys 3 cm, pituussuuntainen epätasaisuus ei saa haitata ajomukavuutta suurimmalla sallitulla ajonopeudella Suurin urasyvyys 4 cm, pituussuuntainen epätasaisuus ei saa oleellisesti haitata ajoa suurimmalla sallitulla nopeudella Noudatetaan kp luokan II vaatimusta. Urasyvyys mitataan 2 m:n oikolaudalla ajokaistan poikkisuunnassa. Pinnan tasaus ja polanteen poisto suoritetaan kunnossapitoluokituksen mukaisessa järjestyksessä. Risteysten ja linja-autopysäkkien jäänystyrät ja paikalliset kuoppautumat tulee poistaa mahdollisimman pian urasyvyydestä riippumatta. Saarekkeiden lähellä ym. paikallisesti urautuvissa kohteissa tulee tasata polannetta kunnossapitoluokituksen mukaisesti. Reunakivilinjan tulee olla selvästi havaittavissa kohdissa, joissa välittömästi reunakiven takana on kevyen liikenteen väylä tai pysäkkitasanne. Kevyenliikenteen väylillä pinta tulee tasata tilanteissa, joissa polanne sohjoutuu ja jäätyy uudelleen pyöräilyä haittaavan epätasaiseksi. Kevyenliikenteen väylillä noudatetaan sohjonpoiston tehtäväkortin kunnon ylärajoja jäätyneen sohjon osalta. Polanteen poisto tulee tehdä tarvittaessa myös kevyenliikenteen väylillä (esim. keväisin jään sulamisen aikaan) ennen polanteen pehmenemistä. Pinnan tasauksen jälkeen kadun, tien tai kevyenliikenteen väylän pinnan tulee olla tasainen ja poikkileikkausmuodoltaan oikea. Urautuneella päällysteellä pyritään niin hyvään tasoon kuin päällysteen urat sallivat. Polanteen kokonaispaksuus ei saa ylittää kadun reunakivilinjan korkeutta. Urakoitsijalla tulee olla tiehöylä käytössä. Sivu 1 / 2
20 TK11 PINNAN TASAUS JA POLANTEEN POISTO - AJORADOILTA JA KEVYENLIIKENTEEN VÄYLILTÄ Tonttiliittymien kohdalle tulee omakoti- ja rivitaloalueilla aukaista kulkuaukko (min. 3m levyinen) polanteen poiston yhteydessä. Mikäli polanne irtoaa aurattaessa, tulee tonttiliittymät avata. Aukkoa ei tarvitse avata, mikäli tehdään kevyttä polanteen tasausta esimerkiksi alusterällä ja polanne irtoaa ohuena hileenä. Polanne poistetaan reunatukia myöten. Kaivonkansien, venttiilien reunatukien ym. läheisyydessä tulee noudattaa erityistä varovaisuutta. Väylillä tulee keväisin tehdä tarvittaessa ennakoiva polanteen poisto ennen polanteen pehmenemistä ja sohjoontumista. Kevyen liikenteen väylillä ei saa käyttää päällysteen pintaan asti ulottuvaa raskasta höyläystä tappiterillä päällystevaurioiden välttämiseksi. Työhön kuuluu siirtoajo työkohteeseen. väylä-km m2 Työkohdeluettelossa ilmoitettu tien, kadun tai kevyenliikenteen väylän pituus Työkohdeluettelossa ilmoitettu torin, pihan tai aukion pinta-ala Sivu 2 / 2
21 TK12 PÄÄLLYSTEIDEN PAIKKAUKSET Väylän (ajoradat, kevyen liikenteen väylät sekä p-alueet, aukiot) päällystetyllä osuudella ei saa esiintyä liikennettä haittaavia reikiä, halkeamia tai purkautumia. Päällysteen korjaukset ja pienet urapaikkaukset kuuluvat työhön. Laajemmat työt kuten katuosan uudelleenpäällystystarvetta siirtävät urapaikkaukset ja muiden tekemien kaivantojen paikkaukset eivät kuulu työhön. Liikenteelle vaaraa aiheuttavat, ihmisten turvallisuutta vaarantavat tai ajoneuvoa vaurioittavat päällystevauriot tulee korjata välittömästi vaurion havaitsemisesta. Mikäli vauriokohta aiheuttaa vaaraa liikenteelle ennen korjaamista, tulee se merkitä varoittavin liikennemerkein ja suojalaittein. Paikkaustyön jälkeen kadun tai tien pinnan on oltava tasainen ja tiivis. Paikattava kohta tulee olla samassa tasossa ympäröivän päällysteen kanssa. Paikkausmassana voidaan käyttää asfalttinormien 2000 mukaista pehmeätä asfalttibetonia PAB-B tai PAB-V. Ajoradoilla käytettävän massan ohjeellinen maksimiraekoko on 16 mm ja kevyenliikenteen väylillä käytettävän massan 11 mm. Muiden paikkausmassojen käyttö tulee hyväksyttää tilaajalla ennen työn aloitusta. Työhön kuuluu valmis paikka kaikkine työvaiheineen. Paikkaustyöhön ryhdyttäessä paikataan kaikki poikkileikkauksessa esiintyvät reiät ja purkautumat. Paikattavan alueen reunat leikataan pystysuoriksi ja alue tasataan ja puhdistetaan irtokivistä. Märkä alusta kuivataan. Massan tiivistäminen tehdään huolella jyrällä tai riittävän painavalla tärylevyllä. Työn yhteydessä ajoradalle levinnyt irtonainen kiviaines on korjattava pois. Kylmällä ilmalla korjattavaa kohtaa on tarvittaessa lämmitettävä tiivistyvyyden parantamiseksi. Työhön kuuluu myös oikomisesta (esim. risteysalueet) johtuvien kuoppien ja painaumien täyttö asfaltin reunatuen osalta tukimurskeella sekä murtuneen asfaltin korjaus. t h Käytetyn paikkausmateriaalin määrä Työhön kulunut aika Sivu 1 / 1
22 TK13 REUNAKIVIEN, KIVEYSTEN JA LAATOITUSTEN HOITO Reunakivien, kiveysten ja laatoitusten hoitoon ja kunnossapitoon kuuluvat työt tehdään vaurioiden ja rikkakasvien esiintyessä kunnossapitoluokkien mukaisesti. Reunakivien osalta työhön ryhdytään, kun reunatuen kunto on oleellisesti huonontunut tai reunatukilinjasta on irronnut tai siitä puuttuu reunatukia. Kiveysten ja laatoitusten osalta työhön ryhdytään kun päällysteenä olevan kiveyksen tai laatoituksen kunto on oleellisesti huonontunut (haitalliset painumat, yksittäisten kivien/laattojen vaaralliset korkeuspoikkeamat) tai päällysteestä on irronnut tai siitä puuttuu kiviä tai laattoja. Reunakivien, kiveysten ja laatoitusten hoito ja kunnossapito tehdään kunnossapitoluokituksen mukaisessa järjestyksessä. Kunnossapitoluokka I: Reunakivet, kiveykset ja laatoitukset tulee olla ulkonäöltään siistejä ja ehjiä. Rikkakasveja ei sallita. Kunnossapitoluokka II ja III: Reunakiveyksillä, kiveyksillä ja laatoituksilla voidaan sallia jonkin verran ulkonäköä haittaavia, mutta ei käyttöä haittaavia vaurioita. Rikkakasveja sallitaan siinä määrin kun ne eivät haittaa yleisilmettä. Rikkakasvintorjunnan, puhdistuksen ja kunnostuksen jälkeen alue on puhdas ja siisti. Mahdollisesti vaaraa aiheuttavat kohdat tulee merkitä näkyvästi ja pyrkiä korjaamaan niin pian kuin mahdollista. Työhön kuuluu vaurioituneen tai irronneen reunakiveyksen, kiveyksen tai laatoituksen huoltaminen ja kunnostaminen paikallaan. Rikkoutuneiden ja puuttuvien reunakivien, kiveyksien ja laatoituksien uusimisesta ja korjaamisesta sovitaan tilaajan kanssa erikseen. Uusimiset ja korjaukset tulee korjata alkuperäistä vastaavalla materiaalilla, materiaalimuutoksista sovitaan tilaajan kanssa. Muissa alueurakoitsijan kunnossapitotöissä (esim. aurauksessa) vaurioituneet reunakivet ja kiveykset tulee korjata ennalleen. Uudelleenpäällystämisistä ja pintauksista johtuvista reunakivien uusimisista ja korottamisista sekä töistä aiheutuvista kustannuksista sovitaan tilaajan kanssa erikseen. Sivu 1 / 2
23 TK13 REUNAKIVIEN, KIVEYSTEN JA LAATOITUSTEN HOITO Liikennealueilla sijaitsevat kiveykset ja laatoitukset hoidetaan ja kunnostetaan ensin. Luiskissa ja liikennealueiden ulkopuolella olevat tämän jälkeen. Rikkakasvintorjuntaa voi tehdä kemiallisesti tai mekaanisesti. Toimenpide ei saa vaurioittaa kiveystä tai laatoitusta. Kemiallista torjuntaa ei saa tehdä leikkipaikoilla tai niiden läheisyydessä. Kunnossapitoluokka I: Rikkakasvintorjunta väh. 2 krt/kasvukausi, 1. kerta kesäkuun loppuun mennessä ja 2. kerta syyskuun loppuun mennessä. Kunnossapitoluokka II ja III: Rikkakasvintorjunta väh. 1 krt / kasvukausi. m m2 h Kunnostetun tai uusitun reunakivilinjan pituus Kunnostetun tai uusitun kiveyksen tai laatoituksen pinta-ala Työhön kulunut aika Sivu 2 / 2
24 TK14 SILTOJEN JA ALIKULKUKÄYTÄVIEN HOITO Siltojen ja alikulkukäytävien hoitoon kuuluvat kevätpuhdistukset tehdään 1.6. mennessä ja syyspuhdistukset ja siistimistoimenpiteet 30.9 mennessä. Siltojen ja alikulkukäytävien rakenteiden, varusteiden ja laitteiden mukaan lukien kiveykset, luiskat, keilat ja kuivatuslaitteet kuntoa ja puhtautta seurataan jatkuvasti muun alueellisen hoidon yhteydessä. Alikulkukäytävien salaojien huuhtelu tulee tehdä joka toinen vuosi tai tarpeen vaatiessa useammin. Siltojen ja alikulkukäytävien rakenteet sekä näiden varusteet ja laitteet ovat ehjät, toimivat, turvalliset sekä puhtaat liasta ja töhryistä. Yleisohjeena käytetään Liikenneviraston siltojen hoito-ohjetta (LO 29/2014). Siltojen ja hoidettavien alikulkukäytävien vuosittaisiin tehtäviin kuuluvat seuraavat työt: - Rakenteista, varusteista ja laitteista poistetaan ja pestään keväällä hiekanpoiston yhteydessä kaikki suola, hiekoitushiekka tms. kiintoaines. Syksyllä puhdistetaan vastaavasti kaikki kosteutta pidättävä ja rapautumista ja korroosiota edistävä kiintoaines. - Siltarakenteiden, kuten maatuen ja sillan reunapalkkien kevät- ja syyspuhdistuksen yhteydessä poistetaan hiekka ja maa-aines niiden sisä- ja yläpinnoistaan korkeapainepesulla ja tarvittaessa mekaanisesti. Samoin kaikki maatukeen, sen saumoihin tai muihin rakoihin sekä reunapalkkiin juurtunut kasvillisuus poistetaan. Pinnoitetun reunapalkin pesu on tehtävä siten, ettei pinnoitus vahingoitu. - Sillan kansi puhdistetaan keräävällä harjakoneella ja tarvittaessa korkeapainepesulla. - Riippumatta kaidemateriaalista sillan kaiteet puhdistetaan korkeapainepesulla kauttaaltaan, mukaan lukien kaiteisiin kiinnitetyt suojaverkot sekä kaiteiden päätyviisteet. Pesun aloituskohta on 6 metriä reunapalkin päästä penkereen suuntaan. Teräsputkisilloista pestään vain sillankaiteet mahdollisine reunapalkkirakenteineen. - Sillan kevät- ja syyspuhdistuksen yhteydessä sillan liikuntasaumalaite puhdistetaan korkeapainepesulla ja tarvittaessa harjaamalla. Liikuntasaumalaitteen kumiprofiilin väliin kiilautuneet kivenkappaleet, lasinpalaset, vieraat esineet tai muu sinne kuulumaton materiaali poistetaan tarvittaessa käsin sopivalla työkalulla rikkomatta tai irrottamatta kumia. - Sillan syöksytorvet puhdistetaan kannen pesun yhteydessä. Tukossa olevat syöksytorvet aukaistaan ennen niiden pesua. Syöksytorvista poistetaan kaikki kasvillisuus, irtoroskat ja vieraat esineet. - Sillan kevätpuhdistuksen yhteydessä sillan ja siltapaikan kuivatuslaitteet puhdistetaan niihin kertyneestä hiekasta, kasvillisuudesta ja muusta roskasta ja irtoaineksesta. Puhdistus tehdään painepesuna aiheuttamatta eroosiota tai muita vaurioita ympäröiville rakenteille. Tarvittaessa puhdistuksessa käytetään mekaanisia menetelmiä. Hulevesikaivojen sakkapesät tarkastetaan ja siltapaikan kuivatusjärjestelmän toimivuus varmistetaan. Hiekka ja muu irtoaines poistetaan sakkapesästä. Luiskan hulevesiputken ja -kourun purkupaikasta raivataan ja viedään pois veden virtauksen estävä kasvillisuus sekä muu ylimääräinen hiekka ja maa-aines. Sivu 1 / 2
25 TK14 SILTOJEN JA ALIKULKUKÄYTÄVIEN HOITO - Etuluiskan kivetyille alueille vuosittain kertyvä maa-aines, hiekka ja kasvillisuus on poistettava ja kiveys on pidettävä puhtaana. Poistettua materiaalia ei saa läjittää siltapaikalle. Eroosion, routimisen, liikenteen, ilkivallan tms. johdosta vaurioituneet luiskat, kiveykset ja keilat kunnostetaan ennalleen enintään 2m 2 :n alalta/silta tai alikulku. Tilaaja kustantaa uusittavan materiaalin. Laajemmista kunnostuksista sovitaan erikseen - Siipimuurien edustalta on poistettava ylimääräiset maa-ainekset, vesakko ja puusto raivattava sekä mahdollisten hulevesikaivojen tukkeutuminen on estettävä. - Keiloissa kasvava vesakko ja puusto kaadetaan keilan pintaa myöten. Syntyneet raivausjätteet kuljetetaan siltapaikalta pois. - Muiden siltaan liittyvien rakenteiden, varusteiden ja laitteiden kunnon seuranta, pienet korjaukset ja raportointi tilaajalle. - Lumi- ja jäämuodostumat sekä jääpuikot tulee poistaa rakenteista ja varusteista vaaratilanteiden ja vahinkojen välttämiseksi. - Toimenpiteistä ei saa aiheutua vaaraa tai kohtuutonta haittaa ylittävälle tai alittavalle liikenteelle. - Kun siltojen hoidon yhteydessä toimitaan rautatieympäristössä (esimerkiksi ylikulkusillat), tulee urakoitsijan selvittää tarvittavat turvallisuusohjeet ja noudatettava niitä. Muista laajamittaisemmista hoito- ja kunnossapitotarpeista sovitaan erikseen. PE- RUSTE kpl Työkohdeluettelossa ilmoitettu siltojen ja alikulkukäytävien määrä Sivu 2 / 2
26 TK15 SOHJON POISTO AJORADOILLA JA - KEVYENLIIKENTEEN VÄYLILLÄ Työhön ryhdytään kun märän lumen tai pehmenneen polanteen paksuus ajoradan pinnassa on taulukon 1 tai kevyenliikenteen väylän pinnassa taulukon 2 mukainen. Taulukko 1. Kadun tai tien toimenpideraja kunnossapitoluokittain Kunnossapito-luokka Kadun tai tien toimenpideraja I II III Sohjoa 3 cm Sohjoa 5 cm Noudatetaan kp luokan II vaatimuksia Taulukko 2. Kevyenliikenteen väylän toimenpideraja kunnossapitoluokittain Kunnossapito-luokka Kevyenliikenteen väylän toimenpideraja I II Sohjoa 2 cm Sohjoa 4 cm Sohjon poisto suoritetaan kunnossapitoluokituksen mukaisessa järjestyksessä. Sohjon poisto aloitetaan I-luokan väylistä toimenpiderajan täytyttyä, jonka jälkeen siirrytään IIluokan väylästölle ja sen jälkeen III-väylille. Välittömästi sohjon poiston jälkeen ajoradalla tai kevyenliikenteen väylällä ei ole sohjoa. Kevyen liikenteen väylien sohjon poisto pyritään tekemään ennen vastaavan kunnossapitoluokan ajoratoja. Ajoradan tulee kunnossapitoluokasta riippumatta olla aina (myös työn aikana) henkilöautolla (taksi, ambulanssi) ajettavassa kunnossa Samaan kunnossapitoluokkaan kuuluvat kohteet pidetään yhdenmukaisessa kunnossa. Työhön kuuluu sohjon poisto ajoradalta, linja-autopysäkeiltä, kevyenliikenteen väylältä, portaista sekä vastaavanlaisiksi alueiksi luokiteltavilta pihoilta, toreilta tai aukioilta. Sohjo on aina säätilan pakastuessa pyrittävä poistamaan mahdollisimman pian ja tarkasti. Reunatukien vierustat tulee sohjon poiston yhteydessä avata kadun kuivatusjärjestelmän toiminnan varmistamiseksi. Sadevesikaivojen ritiläkannet on sohjon poiston yhteydessä puhdistettava, jotta sulamisvesi ei lätäköidy ajoradalle. Työhön kuuluu siirtoajo työkohteeseen. Sivu 1 / 2
27 TK15 SOHJON POISTO AJORADOILLA JA - KEVYENLIIKENTEEN VÄYLILLÄ väylä-km m2 Työkohdeluettelossa ilmoitettu tien, kadun tai kevyenliikenteen väylän pituus Työkohdeluettelossa ilmoitettu torin, pihan tai aukion pinta-ala Sivu 2 / 2
28 TK16 SORAPÄÄLLYSTEISTEN VÄYLIEN HÖYLÄYS TAI LANAUS Sorapäällysteisen tien, kadun tai kevyenliikenteen väylän höyläys tai lanaus on suoritettava kun kulutuskerroksen kunto ei täytä seuraavia kunnossapitoluokittaisia vaatimuksia I Kunnossapitoluokka Ajoradan pinta on säilyttänyt yleispiirteisesti muotonsa ja on tasainen ja kiinteä. Siellä täällä voi esiintyä pieniä erillisiä kuoppia, jotka eivät sellaisenaan haittaa liikennettä. II Kunnossapitoluokka Ajoradan pinta on säilyttänyt yleispiirteisesti muotonsa ja on suurimmaksi osaksi tasainen ja kiinteä. Kuoppia ja muuta epätasaisuutta esiintyy paikoitellen. Ajonopeutta ei tarvitse oleellisesti muuttaa kuoppien johdosta ja yksittäiset kuopat ja epätasaisuudet voidaan väistää muulle liikenteelle vaaraa aiheuttamatta. III Kunnossapitoluokka Ajoradan poikkileikkausmuoto on muuttunut. Pinnassa esiintyy jonkin verran kuoppia ja pyykkilautaa, mutta pääosin pinta on tasainen. Ajonopeutta on ajoittain hiljennettävä ja epätasaisia kohtia varottava. Välittömästi höyläyksen tai lanauksen jälkeen pinnan tulee olla tasainen. Veden valumista estäviä reunavalleja ei saa jäädä. Muotoiluhöyläyksen jälkeen poikkileikkauksen sivukaltevuuden tulee suorilla osuuksilla olla annettujen vaatimusten mukainen (~5%). Työhön kuuluu ajoradan ja kevyenliikenteenväylän höyläys tai lanaus ja mahdollinen kulutuskerrosmateriaalin lisäys huonokuntoisimpiin paikkoihin tehtäväkortin Sorapäällysteisten väylien sorastus mukaisesti. Työhön kuuluu myös siirtoajo työkohteeseen Väylien höyläys tai lanaus tehdään vähintään 2 krt/v, kerran keväällä ja kerran syksyllä ja tarvittaessa useammin. Toimenpiteet väylillä tehdään olemassa olevan väylän kunnon puitteissa. Toimenpiteistä sovitaan tilaajan kanssa: - Kadun ja tien tasaus tehdään tasaushöyläyksellä, jossa höyläyssyvyys ulottuu kuoppien pohjan tasolle, mikäli kulutuskerroksen paksuus sen sallii. Tasaushöyläyksessä ei saa vähentää sivukaltevuutta. - Muotoiluhöyläyksessä koko kulutuskerros irrotetaan ja palautetaan kadun tai tien poikkileikkauksen muoto. Urakoitsijan tulee huolehtia tarpeellisista työnaikaisista liikennejärjestelyistä ja liikenteenohjauksesta. Samaan kunnossapitoluokkaan kuuluvat kohteet tulee pitää yhdenmukaisessa kunnossa. Urakoitsijan tulee varautua keväisin kelirikkoon. Sivu 1 / 2
29 TK16 SORAPÄÄLLYSTEISTEN VÄYLIEN HÖYLÄYS TAI LANAUS Höylättäessä ja lanattaessa kulutuskerroksen on oltava kostea. Tarvittaessa kulutuskerros kastellaan ennen höyläystä tai lanausta. Lanaus tulee kysymykseen silloin kun kulutuskerros on riittävän pehmeä (kevät ja syksy) työstettäväksi. Mahdollisesta jyräyksestä sovitaan erikseen. väylä-km Höylättävien ja lanattavien teiden, katujen tai kevyenliikenteen väylien pituus kartalla mitattuna (risteysalueet mitataan vain kertaalleen) Sivu 2 / 2
30 TK17 SORAPÄÄLLYSTEISTEN VÄYLIEN PÖLYNSIDONTA Pölynsidonta on suoritettava silloin kun sorapäällysteisen tien, kadun tai kevyenliikenteen väylän kunto on alentunut alla olevan taulukon 1 alarajalle. Taulukko 1. Kadun tai tien hyväksyttävä pölyäminen Kunnossapitoluokka Väylän kunnon alaraja I II III Pölyämistä ei ole havaittavissa mainittavasti Pölyämistä jonkin verran Pölyämistä kohtalaisesti Pölynsidonnan jälkeen tien, kadun tai kevyenliikenteen väylän pinnan tulee olla pölyämätön. Samaan kunnossapitoluokkaan kuuluvat kohteet tulee pitää yhdenmukaisessa kunnossa. Työhön kuuluu pölynsidontamateriaalin levitys ja tarvittava kastelu. Työhön kuuluu myös siirtoajo työkohteeseen. Peruspölynsidonta on hyvä tehdä keväällä höyläyksen tai lanauksen yhteydessä. Pölynsidonta voidaan tehdä liuoksella tai rakeisella suolalla, työtapa sovitaan tilaajan kanssa. Suola levitetään tasaisena kerroksena ajoradalle. Ohjeellinen suolamäärä pölynsidontakertaa kohti on 0,3 kg/m2. Rakeista suolaa käytettäessä tien pinta on kasteltava. väylä-km t Pölynsidontaa edellyttävien teiden, katujen tai kevyenliikenteen väylien pituus kartalla mitattuna (risteysalueet mitataan vain kertaalleen) Käytetyn pölynsidontamateriaalin määrä Sivu 1 / 1
31 TK18 SORAPÄÄLLYSTEISTEN VÄYLIEN SORASTUS Sorastus tehdään sellaisiin kohtiin, joissa kulutuskerroksen kuluminen on ollut normaalia suurempaa, pinta on kelirikon takia pehmennyt tai kohtiin, joissa kulutuskerrosta ei voida kunnostaa lanaamalla tai höyläämällä liian ohuen kulutuskerroksen takia. Sorastuskohdista ja määristä sovitaan tilaajan kanssa. Välittömästi sorastuksen jälkeen kulutuskerrospaksuuden tulee olla teillä ja kaduilla vähintään 40 mm. Sorastetun pinnan on oltava tasainen ja poikkikaltevuuden suorilla osuuksilla noin 5 %. Veden valumista estäviä reunavalleja ei saa jäädä. Kiviaineksen tulee olla sora- tai kalliomursketta. Kiviaineksen ohjerakeisuusalue teillä ja kaduilla on 0-16 mm. Kevyenliikenteen väylillä käytetään ensisijaisesti 0-8mm kiviainesta. Kulutuskerrospaksuuden tulee olla vähintään 20 mm. Sorastuksessa käytettävän kiviaineksen tulee täyttää tilaajan asettamat laatuvaatimukset. Urakoitsijan tulee hyväksyttää käyttämänsä materiaali tilaajalla. Työhön kuuluu valmis rakenne kaikkine työvaiheineen. Kulutuskerroksen laajemmasta sorastuksesta ja kunnon laatutason parantamisesta kauttaaltaan sekä tässä yhteydessä tehtävästä muotoon höyläyksestä sovitaan tilaajan kanssa erikseen. Urakoitsijan tulee huolehtia tarpeellisista työnaikaisista liikennejärjestelyistä ja liikenteenohjauksesta. Sorastus tehdään tarvittavassa laajuudessa täydennyssorastusta vaativiin kohtiin. Tarvittaessa työ viimeistellään lanaamalla. Kauttaaltaan tehtävä sorastus tehdään syksyllä tien pinnan ollessa kostea, jolloin sora tarttuu hyvin kulutuskerrokseen. Hyvin kantavilla sorateillä sorastus voidaan tehdä myös keväällä, jolloin mahdollinen suolaus voidaan tehdä sorastuksen yhteydessä. Ennen kauttaaltaan tehtävää sorastusta tien pinta höylätään oikeaan muotoon (sivukaltevuus~5%) ja höyläyksen yhteydessä syntyneet reunavallit poistetaan. Sora levitetään koko tien leveydelle ja työ viimeistellään lanalla tai tiehöylällä. t Käytetyn kulutuskerrosmateriaalin määrä Sivu 1 / 1